钦定古今图书集成/明伦汇编/闺媛典/第288卷 > 皇清二十一 > 王曰善继妻潘氏〈梅氏附〉
## 钦定古今图书集成/明伦汇编/闺媛典/第288卷 > 皇清二十一 > 王曰善继妻潘氏〈梅氏附〉

按《处州府志》：“潘氏，云和王曰善继妻。年十八于归，方七日，夫病不起，氏矢志靡他，凡衣衾必重制，一予夫，一自予，其自予者谨藏之。时姑老，前妇遗子幼，曰：‘吾之不即从夫地下，念姑老无依，孤儿莫抚也。姑丧，殡葬极艰苦。子既娶即没，偕媳梅氏茹荼绩纴，抚幼孙以延危绪。寿终’。”